ΑΠΟΦΑΣΕΙΣ
Αριθμ. Δ1α/ΓΠ.οικ.29889
Επιβολή του μέτρου της προσωρινής απαγόρευσης λειτουργίας επιμέρους λαϊκών αγορών της
περ. 9 του άρθρου 2 του ν. 4497/2017 (Α΄ 171),
για το χρονικό διάστημα από 13.5.2020 έως και
22.5.2020, για προληπτικούς λόγους δημόσιας
υγείας προς περιορισμό της διασποράς του κορωνοϊού COVID-19.
ΟΙ ΥΠΟΥΡΓΟΙ
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ ΠΡΟΣΤΑΣΙΑΣ ΤΟΥ ΠΟΛΙΤΗ -
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ  ΥΓΕΙΑΣ - ΕΣΩΤΕΡΙΚΩΝ
Έχοντας υπόψη:
1. Τις διατάξεις του άρθρου πρώτου της από 25.2.2020
Πράξης Νομοθετικού Περιεχομένου «Κατεπείγοντα μέτρα αποφυγής και περιορισμού της διάδοσης κορωνο-
ϊού» (Α΄ 42) και ιδίως της περ. ζ’ της παρ. 2 και της περ.
ε΄ της παρ. 4 αυτού, όπως κυρώθηκε με το άρθρο 1 του
ν. 4682/2020 (Α’  76).
2. Το ν. 4497/2017 «Άσκηση υπαίθριων εμπορικών
δραστηριοτήτων, εκσυγχρονισμός της επιμελητηριακής
νομοθεσίας και άλλες διατάξεις» (Α΄ 171).
3. Το π.δ. 147/2017 «Οργανισμός του Υπουργείου Οικονομίας και Ανάπτυξης» (Α΄ 192).
4. Το π.δ. 86/2018 «Ανασύσταση του Υπουργείου Δημόσιας Τάξης και Προστασίας του Πολίτη και μετονομα-
σία του σε Υπουργείο Προστασίας του Πολίτη (Α΄ 159).
5. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης»
(Α΄ 168).
6. Το π.δ. 121/2017 «Οργανισμός του Υπουργείου Υγείας» (Α΄ 148).
7. Το π.δ. 141/2017 «Οργανισμός του Υπουργείου Εσωτερικών» (Α΄ 180).
8. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121).
9. Την υπ’ αρ. Δ1α/ΓΠ.οικ.27805/30.4.2020 κοινή
απόφαση των Υπουργών Ανάπτυξης και Επενδύσεων,
Προστασίας του Πολίτη, Εργασίας και Κοινωνικών Υποθέσεων, Υγείας και Εσωτερικών με τίτλο «Προσωρινή
απαγόρευση λειτουργίας και κανόνες λειτουργίας κλάδων λαϊκών αγορών της περ. 9 του άρθρου 2 του ν. 4497/
2017 (Α’ 171), για το χρονικό διάστημα από 30.4.2020 έως
και 31.5.2020 ή 10.5.2020 κατά περίπτωση, για προληπτικούς λόγους δημόσιας υγείας προς περιορισμό της
διασποράς του κορωνοϊού COVID-19» (Β’ 1640).
10. Τις από 12.5.2020 αναφορές με αρ. πρωτ. 1980 και
1984 των κλιμακίων ελέγχου του Συντονιστικού Κέντρου
Εποπτείας Αγοράς και Αντιμετώπισης Παραεμπορίου
(ΣΥΚΕΑΑΠ) της Γενικής Γραμματείας Εμπορίου και Προστασίας Καταναλωτή σχετικά με τη μη τήρηση των ορι-
ζομένων στην υπ’ αρ. Δ1α/ΓΠ.οικ.27805/30.4.2020 κοινή
υπουργική απόφαση (Β΄ 1640).
11. Την από 28.4.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού
COVID-19.
12. Την υπ’ αρ. Β1α/οικ. 29878/13.5.2020 βεβαίωση
της Διεύθυνσης Προϋπολογισμού και Δημοσιονομικών
Αναφορών του Υπουργείου Υγείας, σύμφωνα με την
οποία η έκδοση της παρούσας απόφασης δεν προκαλεί δαπάνη σε βάρος του κρατικού προϋπολογισμού,
αποφασίζουμε:
Άρθρο μόνο
Tην προσωρινή απαγόρευση λειτουργίας των κάτωθι
υπαίθριων αγορών της περ. 9 του άρθρου 2 του ν. 4497/
2017 (Α’ 171) για το χρονικό διάστημα από 13.5.2020 έως
και 22.5.2020, για προληπτικούς λόγους δημόσιας υγείας,
κατά τα αναφερόμενα στην από 28.4.2020 εισήγηση της
Εθνικής Επιτροπής Προστασίας Δημόσιας Υγείας έναντι
του κορωνοϊού COVID-19 και ως εξής:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Μαΐου 2020
ΤΕΥΧΟΣ  ΔΕΥΤΕΡΟ
Αρ. Φύλλου 1840
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1840/13.05.2020
1. Λαϊκή αγορά επί των οδών Ατρειδών και Αμφικράτους του Δήμου Αθηναίων Αττικής, με φορέα λειτουργί-
ας αυτής τη Διεύθυνση Λαϊκών Αγορών της Περιφέρειας Αττικής, για λόγους δημόσιας υγείας και προστασίας
έναντι του κορωνοϊού COVID-19, λαμβανομένης υπόψη
και της διαπιστωμένης μη τήρησης των τεθέντων όρων
στην υπ’ αρ. Δ1α/ΓΠ.οικ.27805/30.4.2020 κοινή υπουργική απόφαση (Β΄ 1640), σύμφωνα με την υπ’ αρ. πρωτ.
1980/12.5.2020 αναφορά του κλιμακίου ελέγχου του
ΣΥΚΕΑΑΠ της Γενικής Γραμματείας Εμπορίου και Προστασίας Καταναλωτή.
2. Λαϊκή αγορά επί της οδού Περγάμου του Δήμου
Ν. Ιωνίας Αττικής, με φορέα λειτουργίας αυτής τη Διεύθυνση Λαϊκών Αγορών της Περιφέρειας Αττικής, για
λόγους δημόσιας υγείας και προστασίας έναντι του κορωνοϊού COVID-19, λαμβανομένης υπόψη και της διαπι-
στωμένης μη τήρησης των τεθέντων όρων στην υπ’ αρ.
Δ1α/ΓΠ.οικ.27805/30.4.2020 κοινή υπουργική απόφαση
(Β΄ 1640), σύμφωνα με την υπ’ αρ. πρωτ. 1984/12.5.2020
αναφορά του κλιμακίου ελέγχου του ΣΥΚΕΑΑΠ της Γενικής Γραμματείας Εμπορίου και Προστασίας Καταναλωτή.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 13 Μαΐου 2020
Οι Υπουργοί
Ανάπτυξης
και Επενδύσεων
Προστασίας του Πολίτη
ΣΠΥΡΙΔΩΝ ΜΙΧΑΗΛ
ΑΔΩΝΙΣ ΓΕΩΡΓΙΑΔΗΣ
ΧΡΥΣΟΧΟΪΔΗΣ
Εργασίας
και Κοινωνικών Υποθέσεων
Υγείας
ΙΩΑΝΝΗΣ ΒΡΟΥΤΣΗΣ
ΒΑΣΙΛΕΙΟΣ ΚΙΚΙΛΙΑΣ
Εσωτερικών
ΠΑΝΑΓΙΩΤΗΣ ΘΕΟΔΩΡΙΚΑΚΟΣ

[Source: 20200201840.pdf | Tokens: 4279]